Diari Oficial de la Generalitat Valenciana


Sumari del DOGV 3900, del 19-12-2000 (2000/9783)

ORDRE de 28 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a instal·lar-hi els jutjats del partit judicial de Xàtiva, el dret de propietat que es té sobre l'immoble de 844 metres quadrats de superfície, situat en la plaça de la Trinitat, número 5, d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9783


Data del document
:   28-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Xàtiva
    * propietat immobiliària
    * cultura regional

ORDRE de 28 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a instal·lar-hi els jutjats del partit judicial de Xàtiva, el dret de propietat que es té sobre l'immoble de 844 metres quadrats de superfície, situat en la plaça de la Trinitat, número 5, d'aquest municipi. [2000/F9783]
  
Mitjançant escriptura pública de cessió gratuïta i acceptació atorgada davant el notari de València Francisco Badia Gascó el dia 23 de novembre de 2000, la Generalitat Valenciana va adquirir el dret de propietat sobre l'immoble de 844 metres quadrats de superfície, situat en la plaça de la Trinitat, número 5, de Xàtiva, que consta en l'Inventari General de Béns i Drets de la Generalitat Valenciana amb el codi A02/46/145/0022 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Justícia i Administracions Públiques ha sol·licitat l'afectació de l'immoble assenyalat per a instal·lar-hi els jutjats del partit judicial de Xàtiva
  
Per això, i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a instal·lar-hi els jutjats del partit judicial de Xàtiva, el dret de propietat que es té sobre l'immoble situat en la plaça de la Trinitat, número 5, de Xàtiva, de 844 metres quadrats de superfície que consta en l'Inventari General de Béns i Drets de la Generalitat Valenciana amb el codi A02/46/145/0022, i que confronta: nord, plaça de la Trinitat; sud, edifici del carrer de l'Àngel, número 1, i edifici de l'antiga almàssera del Pla d'Alarcón: est, carrer de l'Àngel, i oest, carrer de Santa Anna.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Justícia i Administracions Públiques l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Justícia i Administracions Públiques designe un representant perquè concórrega amb el representant nomenat per la Direcció General de Patrimoni, per a formalitzar la corresponent acta d'afectació.
  
València, 28 de novembre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET